Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 233

b) nem engedhetők meg a következő zárványok: — vonalszerű zárvány vagy gömb alakú zárványok, egy sorban vagy vonalban, ahol a jellemző hossz (12× a hegesztési hosszon mérve) 6 mm-nél nagyobb, — az a/3 mm-nél nagyobb gázzárvány, amely 25 mm-nél kisebb távolságra van bármely más gázzárványtól, — az összes többi a/4 mm-nél nagyobb gázzárvány, — olyan gázzárványok, amelyeknél — bármely 100 mm-es varrathosszon mérve — a zárványok teljes területe nagyobb a× a mm2-nél. 3.5.2. Makroszkópos vizsgálat A makroszkópos vizsgálat során készített makrocsiszolat maratott felületén láthatónak kell lenni a hegesztési varrat egy metszetének teljes átolvadásának, és a csiszolat nem mutathat ki semmiféle összeolvadási hibát vagy számottevő zárványt. Ha a makroszkópos vizsgálatnál biztonsággal nem zárható ki a nem megengedhető hibák jelenléte, akkor az érintett területen mikroszkópos vizsgálatot is kell végezni. 3.6. A hegesztési varrat szemrevételezése 3.6.1. A vizsgálatot a hegesztés befejezése után kell elvégezni. A hegesztési varratfelületet meg kell világítani, a vizsgálandó varratfelületnek zsírtól, portól és salaktól mentesnek kell lenni, és nem lehet rajta védőréteg. 3.6.2. A hegesztési varrat és az alapanyag közötti átmenetnek simának kell lenni és nem mutathat szélbeégést. A hegesztési varrat felületén és környezetében nem engedhető meg repedés, bemetszés vagy porózus folt. A hegesztési varrat felületének egyenletesnek és simának kell lenni. Tompavarrat esetén a hegesztési varrat korona magassága nem lépheti túl a hegesztési varrat szélességének 1/4-ét. 1998/106. szám 3.7. A palackok gyártási hibáinak feltárása és elbírálása szemrevételezéses vizsgálattal 3.7.1. Az észlelt hibákról meg kell állapítani, hogy — az alapanyag, — a gyártási technológia, — a hőkezelés, — az alakítás, — a megmunkálás, — a hegesztés, — a megjelölés, — egyéb gyártási körülmények hibájára vezethetők vissza. 3.7.2. Megfelelő vizsgálati feltételek: 3.7.2.1. teljesen megtisztított száraz külső és belső felület, 3.7.2.2. megfelelő teljesítményű fényforrás, 3.7.2.3. endoszkóp vagy egyéb képtovábbító eszköz (a hegesztési varrat gyökoldala és környezete vizsgálatánál) szükségesek az elvégzéshez. 3.7.3. Kisebb felületi hibák köszörüléssel vagy más elfogadható gépi megmunkálással eltávolíthatók. 3.7.4. A leggyakrabban előforduló anyag- és gyártási hibákat a 4. táblázat tartalmazza

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes